Diari Oficial de la Generalitat Valenciana


Sumari del DOGV 5023, del 08-06-2005 (2005/5986)

ORDE de 15 d'abril de 2005, de la Conselleria de Sanitat, per la qual convoca ajudes de la Direcció General d'Ordenació, Avaluació i Investigació Sanitària, per a estudis d'investigació i desenvolupaments en avaluació de tecnologies sanitàries sobre anàlisi d'avanços científics en infermeria.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5023

Data del DOGV
:   08-06-2005

Secció del DOGV
:   III. CONVENIS I ACTES - E) CONCESSIÓ DE SUBVENCIONS ADMINISTRATIVES

Número del document
:   2005/5986


Data del document
:   15-04-2005

Organisme emissor
:   Conselleria de Sanitat

Tipus de document
:   Ordre

Descriptors 

:   * suport econòmic
    * investigació mèdica
    * professió sanitària
    * personal d'investigació
    * ajuda pública

ORDE de 15 d'abril de 2005, de la Conselleria de Sanitat, per la qual convoca ajudes de la Direcció General d'Ordenació, Avaluació i Investigació Sanitària, per a estudis d'investigació i desenvolupaments en avaluació de tecnologies sanitàries sobre anàlisi d'avanços científics en infermeria. [2005/5986]
  
La Conselleria de Sanitat, a través de la Direcció General d'Ordenació, Avaluació i Investigació Sanitària, convoca la concessió d'ajudes per a realitzar actuacions d'investigació i desenvolupament d'avaluació de tecnologies sanitàries, específicament sobre anàlisi d'avanços científics en infermeria.
  
L'objectiu general d'esta convocatòria és afavorir l'avaluació sistemàtica del coneixement científic en àrees d'interés prioritari per a la Conselleria de Sanitat, que ajude a fonamentar científicament els programes i les polítiques de salut a la Comunitat Valenciana i les activitats professionals des de la perspectiva de l'avaluació de tecnologies sanitàries, específicament en el camp de la infermeria.
  
Per això, a proposta de la Direcció General d'Ordenació, Avaluació i Investigació Sanitària, d'acord amb el que preveu l'article 10 del Decret 26/2005, de 4 de febrer, del Consell de la Generalitat, que aprova el Reglament Orgànic i Funcional de la Conselleria de Sanitat, i segons el que establix el Decret 108/1992, de 6 de juliol, del Govern Valencià, que regula la concessió de beques,
  
Ordene
  
Article 1. Objectiu i classes d'ajudes
  
Esta orde té com a objecte convocar un concurs públic per a la concessió de les ajudes que s'indiquen a continuació i aprovar les bases per què es regiran, que s'incorporen com a annex d'esta orde.
  
Article 2. Finançament
  
Les ajudes que regula esta orde es finanecen a càrrec del programa pressupostari 92.01.91.5071.989.14.1 de la Direcció General d'Ordenació, Avaluació i Investigació Sanitària, codi de línia T5825000, per un import total màxim de 13.548 euros, dels pressupostos de la Generalitat Valenciana per a l'any 2005.
  
Article 3. Drets de difusió
  
La Conselleria de Sanitat es reserva el dret de difondre, publicar i utilitzar els treballs d'investigació i desenvolupaments que resulten seleccionats. D'esta manera, els resultats dels treballs subvencionats en esta convocatòria podran ser utilitzats i divulgats pel Departament de Sanitat, respectant-ne l'autoria.
  
Disposicions finals
  
Primera
  
S'autoritza la directora general d'Ordenació, Avaluació i Investigació Sanitària perquè, en l'àmbit de les seues competències, adopte les mesures necessàries per al desplegament i l'aplicació d'esta orde.
  
Segona
  
Contra esta convocatòria, les bases i la resolució, que esgoten la via administrativa, es pot interposar, amb caràcter potestatiu, un recurs de reposició davant del conseller de Sanitat, en el termini d'un mes des de la publicació, en els termes previstos en els articles 116 i 117 de la Llei 30/1992, modificada per la Llei 4/1999. També s'hi pot interposar un recurs contenciós administratiu, d'acord amb els articles 109 i 110 de la Llei 30/1992, de Règim Jurídic de les Administracions Públiques i del Procediment Administratiu Comú, modificada per la Llei 4/1999, i també els articles 10 i 46 de la Llei 29/1998, de 13 de juliol, reguladora de la Jurisdicció Contenciosa Administrativa, davant de la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos comptat a partir de l'endemà de la publicació.
  
Tercera
  
Esta orde vigirà des de l'endemà de la publicació en el Diari Oficial de la Generalitat Valenciana.
  
València, 15 d'abril de 2005
  
El conseller de Sanitat,
  
Vicente Rambla Momplet
  
ANNEX
  
Bases per a la concessió d'ajudes per a projectes d'investigació i desenvolupaments en avaluació de tecnologies sanitàries sobre anàlisi d'avanços científics en infermeria
  
Primera. Finalitat de la convocatòria
  
Esta orde té com a objecte convocar un concurs públic per a la concessió d'ajudes destinades a finançar projectes d'investigació i desenvolupaments que es facen durant l'exercici 2005, sobre avaluació de tecnologies sanitàries amb especial incidència en l'anàlisi i la divulgació dels avanços científics en infermeria, i el foment de l'evidència científica en les pràctiques d'infermeria.
  
Segona. Beneficiaris
  
Podran sol·licitar les ajudes que regula esta orde:
  
2.1. El personal de plantilla de les institucions sanitàries, centres i servicis dependents de la Conselleria de Sanitat.
  
2.2. S'entendran per beneficiaris de les ajudes les institucions on preste servicis l'investigador principal.
  
D'acord amb el que disposa el Decret 108/2002, de 6 de juliol, del Govern Valencià, que regula la concessió de beques, en el cas que la concessió de les ajudes comporte un canvi en la situació administrativa del personal beneficiari, s'ha d'actuar d'acord amb la normativa de la funció pública.
  
Tercera. Formalització de les sol·licituds i documentació
  
3.1. Les sol·licituds s'han d'adreçar a la Direcció General d'Ordenació, Avaluació i Investigació Sanitària, al carrer del misser Mascó, 31, València 46705. S'han d'usar, a més d'altres documents, els models I i II, accessibles de la manera que explica la base dotze d'este annex.
  
3.2. El model I de la sol·licitud l'ha de subscriure l'investigador principal, que es responsabilitza de la realització del projecte. També l'ha de signar el responsable de l'organisme en què l'investigador principal preste els seus servicis. Este vistiplau del responsable és senyal d'aprovació del projecte. En este model I han de constar, entre altres:
  
Títol del projecte, nom de l'investigador principal i lloc de treball, centre de treball i adreça per a notificacions, llista d'investigadors col·laboradors, especificació de la quantitat sol·licitada.
  
3.3. La memòria del projecte s'ha de adaptar al model II, i inclou entre altres, la informació relativa als apartats següents:
  
Títol i resum del projecte, antecedents i justificació de l'estudi, objectius, metodologia i pla de treball, duració i fases previstes, informe de la comissió d'investigació o de la persona responsable d'investigació del centre, pressupost detallat del projecte (desglossat en les partides següents: material fungible, bibliografia, despeses per treballs especialitzats, personal, assistència a congressos i altres recursos necessaris).
  
3.4. La sol·licitud i la memòria del projecte esmentats adés (que es formalitzen en els models I i II), s'han de presentar amb els documents següents:
  
a) Fotocòpia del document nacional d'identitat de l'investigador principal i dels col·laboradors.
  
b) Justificació d'estar al corrent de les obligacions fiscals i de la Seguretat Social si és el cas.
  
c) Currículum de l'investigador principal i dels col·laboradors del projecte (es fa sense subjecció a un model concret, ha d'estimar el sol·licitant els aspectes curriculars més rellevants, entre els quals ha d'indicar la formació acadèmica, les activitats professionals, publicacions o les línies d'investigació en què ha treballat).
  
Quarta. Terminis de presentació i documentació complementària
  
4.1. El termini de presentació de les sol·licituds acaba als 20 dies naturals comptats a partir de l'endemà de la publicació d'esta convocatòria en el Diari Oficial de la Generalitat Valenciana. La presentació de les sol·licituds es fa en el Registre de la Conselleria de Sanitat o de qualsevol de les maneres previstes en la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, modificada per la Llei 4/1999.
  
4.2. Al llarg del procés de resolució, la comissió avaluadora pot, si ho estima convenient, exigir als sol·licitants la presentació de la documentació complementària que considere oportuna.
  
4.3. La Direcció General d'Ordenació, Avaluació i Investigació Sanitària ha de tornar les sol·licituds i la documentació annexa que no s'adapte a les exigències de la convocatòria.
  
Cinquena. Objecte de la investigació
  
5.1. Els projectes han de versar sobre alguna de les línies o temes de prioritat d'investigació i desenvolupament sanitari, des de la perspectiva de l'avaluació de tecnologies sanitàries que s'allisten a continuació, amb especial incidència en l'anàlisi d'avanços científics en infermeria.
  
- Estudi de les activitats i desenvolupaments per a la divulgació dels avanços científics en infermeria.
  
- Estudi dels models i desenvolupaments organitzatius dirigits a augmentar l'ús, en la pràctica sistemàtica, d'intervencions d'infermeria basades en l'evidència.
  
- Anàlisi comparativa de models, estàndards i materials per al foment dels processos d'infermeria basats en la provatura científica (IBE).
  
- Revisions sistemàtiques sobre l'impacte de les publicacions científiques en infermeria: accés, difusió, utilització i efecte.
  
5.2. Els treballs han d'abordar de forma general els apartats que es detallen a continuació, donant-los major o menor importància a cada un segons el tema proposat:
  
1. Definició de la intervenció i alternatives.
  
2. Anàlisi de la situació a la Comunitat Valenciana: utilització, variabilitat, consum i costos.
  
3. Revisió sistemàtica de l'evidència científica.
  
4. Recomanacions per a la pràctica de l'atenció d'infermeria, per a la gestió, la planificació sanitària i necessitats d'investigació i desenvolupament supletori identificades.
  
5. Desenvolupament de prototips organitzatius per a la incorporació del coneixement sistemàtic de l'evidència al treball efectiu en infermeria
  
6. Anàlisi de l'impacte organitzatiu i econòmic de les propostes.
  
Sisena. Comissió avaluadora
  
6.1. La comissió avaluadora per a la valoració dels projectes tindrà en compte els criteris de selecció següents:
  
1. Qualitat científica del projecte, experiència de l'equip investigador en l'àrea proposada i dotació d'infraestructura per a dur a terme el projecte de manera que el finançament sol·licitat puga considerar-se com a complementari (30%).
  
2. Rellevància, en relació als aspectes següents:
  
a) Relació de l'objecte d'investigació amb les prioritats referides en la base cinquena (20%).
  
b) Impacte potencial i capacitat formativa i divulgativa en pautes d'evidència científica en el treball d'infermeria a la Comunitat Valenciana (20%).
  
3. Factibilitat i adequació del protocol, pressupost i calendari de treball als objectius que es proposen (15%).
  
4. Caràcter multicèntric, cooperatiu i multidisciplinari del projecte (10%).
  
5. Aspectes ètics considerats en el projecte (5%).
  
6.2. Formen part de la comissió avaluadora, a més de la directora general d'Ordenació, Avaluació i Investigació Sanitària, que la presidix:
  
- El cap de l'Àrea Inspecció, Avaluació i Ordenació
  
- El cap del Servici d'Avaluació i Auditoria Sanitària
  
- El cap de la Secció d'Avaluació de Tecnologies, que exercirà com a secretari de la comissió.
  
- Dos representants amb especial competència en l'àmbit de la infermeria, de centres sanitaris de la Comunitat Valenciana
  
6.3. La comissió, fent ús del que disposa l'article 6 del Decret 108/1992, de 6 de juliol, ha d'adaptar el funcionament a la Llei de Règim Jurídic de les Administracions Públiques i del Procediment Administratiu Comú, i té facultats per a resoldre tots els dubtes que apareguen en la interpretació de les bases, i la possibilitat d'entrevistar els sol·licitants si ho estima oportú. La comissió pot disposar la constitució de comissions especialitzades només per a col·laborar en la valoració dels projectes.
  
Setena. Resolució
  
Les sol·licituds seran resoltes pel conseller de Sanitat, a proposta de la comissió avaluadora, en el termini màxim de tres mesos des de la proposta. Si no hi ha resolució expressa en el termini establit, les sol·licituds s'entendran desestimades, sense perjuí del que es dispose quan es dicte la resolució.
  
Huitena. Acceptació de l'ajuda
  
La Direcció General d'Ordenació, Avaluació i Investigació Sanitària enviarà a l'adjudicatari sol·licitant de l'ajuda el document d'acceptació, que ha de ser tornat correctament formalitzat, amb el vistiplau del responsable del centre de treball, en el termini de 15 dies comptadors des de la data efectiva de recepció, amb la documentació complementària que es demane. En el cas de no tornar-la en este termini, s'entendrà que es renuncia a l'ajuda, i s'ha de declarar la pèrdua del dret, d'acord amb el que disposa l'article 7 del Decret 108/1992, de 6 de juliol, de la Generalitat Valenciana.
  
Les decisions negatives seran comunicades als sol·licitants, la qual cosa no els impedirà presentar noves sol·licituds en convocatòries posteriors.
  
Novena. Finançament i forma de pagament
  
9.1. Les ajudes podran finançar totalment o parcialment el pressupost sol·licitat per a l'execució dels projectes que es resolga concedir. El nombre i la quantia de les ajudes es determinarà en cada cas segons els interessos de l'avaluació establida en la base sisena.
  
9.2. El període de duració del treball comprén des del moment de la comunicació de la concessió de l'ajuda fins el 31 de desembre de 2005. No obstant, es pot prorrogar, mitjançant una resolució que n'explicite els motius, amb la condició que hi haja una consignació pressupostària adequada i suficient en l'exercici següent. En cap cas els treballs subjectes a les ajudes de la investigació tindran una duració superior a 18 mesos.
  
9.3. L'import de les ajudes es lliurarà a favor de la institució en què preste servicis l'investigador principal. La institució es compromet a la gestió dels fons i a la realització de les contractacions que si és el cas calguen, d'acord amb les normes que s'apliquen segons la naturalesa jurídica.
  
9.4. L'ordenació del pagament de les ajudes concedides que regula la base 2.2 d'esta orde s'ha de fer d'acord amb els criteris que determina l'article 47.bis del Text Refós de la Llei de la Hisenda Pública Valenciana, en la redacció establida per l'article 23 de la Llei 8/1995, de 29 de desembre, de Mesures Fiscals, Administratives i d'Organització de la Generalitat Valenciana, en els termes següents:
  
a) Quan es concedix de la subvenció, es lliura un 40% de l'import de la quantitat assignada. Este pagament està condicionat a la presentació prèvia de la justificació de despeses que arribe al percentatge esmentat, a la presentació d'un aval bancari, prestat en forma i condicions reglamentàries, o bé a la presentació d'una fiança depositada en els servicis territorials de la Conselleria d'Economia i Hisenda de la província corresponent.
  
b) Una vegada justificat per l'entitat el 40% ja lliurat, se'n pot pagar un 20% més amb les mateixos condicions, és a dir, amb la justificació prèvia de les despeses, un aval bancari o una fiança.
  
c) El 40% restant el fa efectiu la Generalitat Valenciana quan es justifique correctament la totalitat de la quantitat concedida.
  
d) Abans de tots i cada un dels pagaments s'ha de fer la certificació de conformitat de la Direcció General d'Ordenació, Avaluació i Investigació Sanitària de la comprovació i l'aprovació de la documentació justificativa de l'aplicació correcta i efectiva de la suma lliurada a l'actuació objecte de la subvenció.
  
En tots els casos el pagament de les subvencions que regula esta orde pot fer-se d'una sola vegada, després de la presentació dels originals o de fotocòpies compulsades de les factures o justificants de les despeses efectuades per l'import total de la quantitat assignada. En este cas, i d'acord amb el que disposa l'article 30 de la Llei 38/2003, de 17 de novembre, General de Subvencions, el compte ha d'incloure la declaració de les activitats realitzades que han sigut finançades amb la subvenció i el cost, amb el desglossament de cada un de les despeses.
  
El termini de presentació dels justificants de despeses requerits conclou l'01 de desembre de l'any en curs, amb adaptació a la base 9.2 d'este annex.
  
Deu. Memòria final
  
Els beneficiaris de les ajudes han d'enviar a la Direcció General d'Ordenació, Avaluació i Investigació Sanitària, abans d'acabar el termini final del projecte, la memòria final del projecte, en la qual han d'incloure un resum de la investigació junt amb una relació detallada de les despeses totals realitzades, ajustada al model III, i també les separates de publicacions o comunicacions a congressos, si n'hi ha.
  
En la publicació de treballs científics, la presentació de comunicacions a congressos i reunions científiques, etcètera, que tinguen lloc com a resultat de l'ajuda d'investigació, s'ha de consignar l'origen del finançament, i se n'ha d'enviar a la Direcció General d'Ordenació, Avaluació i Investigació Sanitària un exemplar, amb la menció del número d'expedient. També s'han d'enviar a la Direcció General d'Ordenació, Avaluació i Investigació Sanitària les publicacions que es produïsquen com a conseqüència de l'ajuda després de la presentació de la memòria.
  
Onze. Obligacions
  
Qualsevol alteració de les condicions tingudes en compte per a la concessió de la subvenció pot donar lloc a la modificació de la resolució de concessió de les subvencions. Per a això, es dictarà una resolució adequada de modificació de la inicial, en la qual es reajustaran els imports de les subvencions concedides.
  
Els beneficiaris hauran de complir les obligacions que establix l'article 14 de la Llei 38/2003, de 17 de novembre, que recull i amplia les obligacions que l'article 47 de la Llei de la Hisenda Pública establix per als beneficiaris de les subvencions públiques.
  
L'incompliment per part dels beneficiaris dels requisits establits en esta convocatòria i de les obligacions que es definixen, originarà la revocació de les quanties concedides, amb tots els efectes i les responsabilitats que se'n deriven.
  
Dotze. Models